Max kry nog ŉ kans in JapanMax Verstappen. Foto: Twitter. Dinge het nie heeltemal volgens plan vir Max Verstappen in Singapoer verloop nie. Tog het hy goed gedoen om die wedren in die uiteindelike sewende plek af te sluit. Nou kry hy Sondag in Japan nog ŉ kans om met die wêreldtitel weg te jaag. Al wat hy moet doen, is om die wedren te wen. Die bonuspunt vir die vinnigste rondte sal ook geen skade doen nie. Die Red Bull-renjaer geniet tans ŉ voorsprong van 104 punte op die jaerspunteleer en as hy ná die naweek sy voorsprong tot 112 punte kan rek, is die titel so te sê in die sakkie. F1 is egter ŉ onvoorspelbare sport waarin enigiets kan gebeur – soos wat ŉ mens in Singapoer gesien het. Charles Leclerc sal ook alles in sy vermoë agter die stuur van sy Ferrari doen om die titelresies aan die gang te hou. Lewis Hamilton het dinge eintlik goed opgesom. “Max het tans so ’n groot voorsprong en daar is nie veel hindernisse in sy pad nie. Tog sal ek vir Ferrari aanraai om aan te hou veg,” het die Mercedes-ster gesê. En ŉ mens weet inderdaad nie altyd wat om die volgende draai wag nie. Selfs al gebruik jy ŉ GPS op pad na sukes. Die Japanse Grand Prix begin Sondag om 07:00 en die aksie sal regstreeks op SuperSport uitgesaai word. Jaerspunteleer: